કેટલીકવાર યંગસ્ટર્સ એવું વિચારતાં હોય છે કે પોતાની બેસ્ટ ફ્રેન્ડ સાથે લગ્ન થઈ જાય તો કેવું સારુ. જોકે, એક યુવાનને પોતાની ફ્રેન્ડ સાથે જ લગ્ન કરવાનું ભારે પડી ગયું હતું. આવો જાણીએ તેના જ શબ્દમાં. ‘જ્યારે મારી પત્નીએ ડિવોર્સ માગ્યા ત્યારે મને શોક લાગ્યો નહોતો. કારણકે મને આ વાતની ખબર જ હતી કે આવું જ બનવાનું છે. અમારા લગ્નને ત્રણ વર્ષ થયાં હતાં. જોકે, અમે બન્ને એકબીજાને દસ વર્ષ કરતાં વધારે સમયથી ઓળખતાં હતાં. હા, હું મારી એવી ફ્રેન્ડને પરણ્યો હતો. જેને હું સ્કૂલથી ઓળખતો હતો. જ્યારે અમે આગળ વધવાનું નક્કી કર્યું ત્યારે અમને સપને પણ ખ્યાલ નહોતો કે આ અમારી જિંદગીનું સૌથી ખોટો નિર્ણય હશે.’